Lav et referat af nedenstående tekst:

Tekst:
Problemerne med administrationen af fiskekvoter i Danmark er endnu større end først antaget. Det oplyser fiskeriminister Eva Kjer Hansen (V), der på et lukket samråd onsdag har informeret Folketingets partier om endnu en kritisabel sag. - Der er tale om en alvorlig sag med mistanke om kritisabel sagsbehandling i Landbrugs- og Fiskeristyrelsen. Det skal vi have undersøgt til bunds. Samtidig er det afgørende for mig at få afdækket, om der kan være andre sager af samme karakter. Derfor skal både den konkrete sag og sagsbehandlingen på området de seneste fem-seks år undersøges, siger hun i en pressemeddelelse. Undersøgelse bliver udvidet Regeringen nedsatte i efteråret 2018 en undersøgelse af, hvordan dispensationer til trawlfiskeri i Limfjorden har været administreret. Det skete på baggrund af et forvaltningseftersyn foretaget af Kammeradvokaten, som viste flere grelle eksempler på mangelfuld og fejlbehæftet administration i Fiskeristyrelsen og blandt andet førte til tjenstlige forhør af to medarbejdere. Den undersøgelse bliver nu udvidet så den også kommer til at gælde tildelingen af de såkaldte generationsskiftesild. - Det her er endnu et eksempel på de store problemer, der tidligere har været på fiskeriområdet. Nu kommer sagerne frem i lyset, og vi får ryddet op. Det viser med al tydelighed, hvor vigtigt det store arbejde, der er i gang for at styrke administrationen på området, er, siger Eva Kjer Hansen. Ministerfyring og politianmeldelse De store problemer med administrationen af fiskekvoter kom første gang frem i lyset tilbage i september i 2015, da der i DR-dokumentaren 'Kvotekonger og små fisk' blev rejst kritik af, at de såkaldte kvotekoncentrationsregler ikke blev overholdt. Siden har de blandt andet ført til, at tidligere miljø- og fødevareminister Esben Lunde Larsen både fået en næse og taget fiskeriområdet fra sig, at Rigsrevisionen har skarpt har kritiseret administrationen, at flere i fiskeriministeriet er blevet politianmeldt, og at bagmandspolitiet er blevet inddraget. Statsminister Lars Løkke Rasmussen har sågar også været involveret i sagen på grund af sit forhold til en af de såkaldte kvotekonger, John-Anker Hametner Larsen, der blandt andet har ladet Løkke låne sit sommerhus i Skagen gratis. Selv om Eva Kjer Hansen først overtog det betændte ressortområde i maj sidste år i forbindelse med en ministerrokade, er også hun nået at kommet i uføre. Blandt andet fordi hun har plejet omgang med en fisker, der har oversteget grænsen for antallet af kvoter for muslinger og østers.

Referat:
Det er en alvorlig sag, siger fiskeriminister Eva Kjer Hansen (V).